kalixlouiis/myanmar-wikipedia-corpus huggingface dataset:
အဘယ်ကြောင့်ဆိုသော် ရှေးဟောင်း စကားလုံးအချို့တွင် (ဆ)အသံကို (သ)ဖြင့် ရေးသားလေသည်။
ထိုသိုဆိုသော် သက်အနွယ်ဝင်တဖြင့်လဲ တောင်ဘက်အကျဆုံး ကန်တူလူမျိုးများဟု ယူဆခဲ့ကြသော ထိုလူမျိုးများသည် သင်လူမျိုးဟု ထင်းရှားခဲ့သောလူမျိုးများသည် အရှိုလူမျိုးများပင်ဖြစ်သည်။
မစ္ဆဂီရိနှင့်တောင်စဉ်ခုနှစ်ခရိုင် မစ္ဆဂီရိဒေသမှာ ချင်းလူမျိုးများ၊ သက်လူမျိုးများနှင့် သက်ဆိုင်ကြောင်းမှတ်တမ်းအဆက်ဆက်ကတိုပေသည်။
သက်လူမျိုးများသည်မြန်မာနိုင်ငံမြောက်ဘက်မှဝင်ရောက်လာပြီး တောင်ဘက်သို့ဆင်းလာကြပေသည်။
ပုဂံခေတ်ဦးတွင် အလယ်ပိုင်းဇုံကိုလွှမ်းမိုးရန် ဗမာတို့ကြိုးစားရာ သက်လူမျိုးများမှာ ဗမာတို့၏ အဓိကပြိုင်ဘက်ပင် ဖြစ်လေသည်။
သက်တို့က မစ္ဆဂီရိမြို့ကိုတည်ထောင်လေသည်။
မစ္ဆဂီရိမှာ ယနေ့သရက်မြို့ပင်ဖြစ်ဟန်တူသည်။
အလောင်းစည်တူမင်းနှင့် ခေတ်ပြိုင်ဖြစ်သော သက်မင်း ကတုံမှာ မစ္ဆဂီရိကိုအုပ်စိုးသောဘုရင်ဖြစ်သည်။
အချို့က မစ္ဆဂီရိကို ရခိုင်ပြည်မြောက်ယွန်းယွန်း ကစ္ဆပနဒီမြစ်ညာ၌ရှိကြောင်းဆိုသည်။
သို့သော် များသောအားဖြင့် ပုဂံမြို့၏အနောက်ဘက်၌ရှိကြောင်းဆိုသည်။
ရခိုင်ပြည်နယ်၊ အမ်းမြို့နယ်မြောက်ဘက်တွင် ဒလက်ချောင်းအမည်ရှိသော ချောင်းတစ်ချောင်းရှိပေသည်။
၎င်းချောင်း၏အထက်ပိုင်းတွင် ချောင်းလက်တက်ငယ်တခုရှိပေရာ "သက်ချောင်း"ဟုအမည်ရှိသည်။
ထိုချောင်း၏အနောက်ဘက်တွင် တောင်တန်းငယ်နခုရှိသည်ဟုဆိုပေသည်။
ထိုတောင်တန်းအနီးတွင် ပေ၈၀ခန့်ရှိသော ကုန်းမြင့်ငယ်တစ်ခုရှိပေသည်။
ထိုအရပ်သည် သက်မြို့စားနန်းစိုက်ရာ အရပ်ဟုဆိုပေသည်။
ယခင်က ဤနေရာတွင် ရပ်စု/ရွာစုများနှင့် သက်လူမျိုးများနေခဲ့သော သက်မြို့တော်နေရာဟုဆိုပေသည်။
ထို့အပြင်ယနေ့ စစ်တကောင်းတောင်တန်းဒေသတွင် "ရှို"ဟုခေါ်သောသူများရှိပေသည်။
၎င်းတို့ကိုခရမ်းများဟုလည်းခေါ်သည်။
ယနေ့ အရှိုချင်းများနှင့် ရင်းမြစ်တူဟန်ရှိပေသည်။
ယင်းတို့၏သမိုင်းတွင် မူလကရခိုင်ရိုးမတောင်တန်းပေါ်တွင် နေထိုင်ခဲ့ကြပြီး စစ်ဘေးဒဏ်ကြောင့်ထွက်ပြေးလာခဲ့ကြကြောင်းဆိုသည်။
ထို့ကြောင့်မူလနေထိုင်ခဲ့သောအရပ်မှာ ထိုသက်မြို့ပေလော (သို့မဟုတ်) သရက်မြို့ပေလောစဉ်းစားစရာပေ။
ပုဂံခေတ်ဦးက ဓညဝတီနှင့်တောင်စဉ်ခုနှစ်ခရိုင် ကျန်စစ်သား၏သားတော် မင်းသီရိခေတ္တ(ရာဇကုမာရမင်းသား)က စာကြောင်းဆိုပေသည်။
ထိုသို့ဆိုသော် ယနေ့ စေတုတ္တရာတောင်စဉ်ခုနှစ်ခရိုင်အပါဖြစ်ပေသည်။
ကုန်းဘောင်ခေတ်မတိုင်မီကတည်းကပင် အုပ်ချူပ်ရေးအရ မင်းတုန်းတောင်စဉ်ခရိုင်ကို ဖွဲ့စည်းပြီးသားဖြစ်လေသည်။
ထိုမင်းတုန်းတောင်စဉ်ခရိုင်တွင် မင်းတုန်း၊ မင်းတပ်၊ တိုင်းသား၊ မြို့သစ်၊ ပန်းတိမ်း၊ ငဖဲ၊ နန်းသောတို့ ပါဝင်ပေသည်။
သရေခေတ္တရာပျက်ချိန်တွင် ကွဲသွားသူများအနက်အချို့ကို ကျပင်းသူယူ၏ဟုဆိုပေရာ ထိုအချိန်က ကျပင်းအရပ်တွင် နေထိုင်သောသူများမှာ ယော၊ ချင်းစသည့် လူမျိုးများသာဖြစ်ကြောင်း ကျောက်စာဝန်ဦးဖိုးလပ်ကဆိုပေသည်။
အရှိုချင်းများ စေတုတ္တရာချင်းများ ရခိုင်ဘက်မှချင်းလူမျိုးများ၏ဆင်းသက်ရာလမ်းကိုကြည့်လျှင်လည်း ပုပ္ပါးဒေသမှတစ်ဆင့် ဆိပ်ဖြူ၊ မင်းဘူး၊ စလင်းဒေသများသို့ ပြေင်းရွှေ့လာပြီးမှ အခြားနေရာများသို့ ပြောင်းရွှေ့ကြောင်းတွေ့ရပေသည်။
ထိုကြောင့် ရာဇဝင်သမိုင်းလာ ကျပင်းသူဆိုသူများမှ ရှေးဟောင်းချင်းအနွယ်ဝင်များသာ ဖြစ်ပေမည်ကား အမှန်ပေတည်းရှေး။
သရေခေတ္တရာအပျက်မှ ပြောင်းရွှေ့လာသောသူများသည် အရှိုချင်းများ စေတုတ္တရာ ချင်းများအတွင်းသို့ရောနှောမည် ဟုယူဆဖွယ်ရှိပေသည်။
"ချင်းလင်းအပြိုင် ရခိုင် သံတွဲ၊ သက်ခပဲး"ဟူသော ကျောက်စာပါစကားလုံးများအရ လင်းဆိုသော ရှေးဟောင်းလူးမျိုးတစ်မျိုးမှာ ချင်းတို့နှင့်နီးစပ်သောသူများဖြစ်နိုင်ပေသည်။
ပုပ္ပါးတောင်မှ အနောက်တောင်ဘက်သို့ ပြောင်းရွှေ့လာသောချင်းလူမျိုးများသည် ကျောက်ပန်းနောင်းမြို့နယ်တွင် ခြေထောက်ကိုထောက်လျှက် မိမိတို့နေရင်း ပုပ္ပါးတောင်ဘက်သို့လှည့်ကြည့်လေသည်။
ခိုနေရာကိုချင်းခြေထောက် သို့မဟုတ်လင်းခြေထောက်ဟု ခေါ်လေသည်။
ဦးကံမင်းက လင်းဆိုသောစကားလုံးသည် တူညီကြောင်းတွေ့ပေသည်။
ယနေ့ချင်းလူမျိုးများသည် မြန်မာနိုင်ငံအတွင်းသို့ ရှေးဦးစွာဝင်ရောက်ခဲ့သော လူမျိုးများဖြစ်သည်ဟု ပညာရှင်များကယူဆပါသည်။
ထို့ကြောင့် ယနေ့ချင်းလူမျိုးများနှင့် ရှေးဟောင်းလူမျိုးဆက်စပ်မှု အထောက်အထားရှိကြောင်း တွေ့ရလျှင် ဤလူမျိုးများတွင် အတိတ်ကာလတခု၌ ပတ်သက်မှုရှိမည်ဖြစ်သည်။
၎င်းဆက်စပ်မှုများကို သမိုင်း၊ စာပေ၊ ဘာသာစကား၊ ယဉ်ကျေးမှုအစရှိသည်တို့ဖြင့် ချိန်ထိုးလေ့လာကြည့်ရမည် ဖြစ်သည်။
အနော်ရထာမင်းကြီး ပုပ္ပါးဘက်၌တောကစားထွက်ရာတွင် လမ်းမှားကာ "ချင်းငမောက်၏တဲသို့ရောက်ကာ ၎င်း၏ သမီးများ ညအခါပတ္တမြားလုံးကိုအလယ်၌ထား၍ ဗိုင်းငင်ကြောင်းအနော်ရထာမင်းကြီးတည်ခိုရင်း ဆုလာဒ်နှင့် ဝယ်ယူကာ သယ်ဆောင်လာကြောင်း အနော်ရထာမင်း နန်းတက်သောအခါ ချင်းငမောက်မှလွမ်းဆွတ်၍ လာရောက်လည်ပတ်ရာ တံခါးစောင့်မှမောင်းထုတ်ကြောင်း ၎င်းကို အနော်ရထာမင်းမှသိရှိပြီး ပြန်လည်ခေါ်ယူ နားခိုစေရာ ကျေးဇူးဆပ်ခဲ့ကြောင်း ချင်းငမောက်ထံမှရသောပတ္တမြားဖြစ်၍ ပတ္တမြားငမောက်ဖြစ်လာကြောင်း နှုတ်ရာဇဝင်ရှိခဲ့သည်။
အနော်ရမင်းကြီး ပုပ္ပါးသို့ လာရောက်မီခိုသောအခါ ပုပ္ပါးတောင်အရှေ့စောင်းသို့ ရွှေ့ပြောင်းနေထိုင်ခဲ့ကြသည်ဟု သိရသည်။
ချင်းများနေထိုင်ဖူးသော နေရာများကိုလည်း ယနေ့တိုင်တွေ့ရသည်။
ပုဂံသူရဲကောင်းဗျတ္တသည် နန်းတော်သို့ပန်းတက်ရန် ပုပ္ပါးနှင့်ပုဂံကူးလမ်းအတက်တွင် ပန်းစားဘီလူးမ မယ်ဝဏ္ဏနှင့် ချစ်ကြိုက်သည်ဟုဆိုသည်။
ထိုသို့ဘီလူးမဟုဆိုသော်လည်း သမိုင်းသသောအရလူသားပင်ဟုယူဆနိုင်ပေသည်။
ပါးရဲထိုးသောထုံးစံနှင့် ပန်းပွင့်ကို ဟင်းလျှာပြုလုပ်စားသောက်သောကြောင့် ဖြစ်သည်ဟု ယူဆနိုင်ပေသည်။
ထို့အပြင် ယနေ့တုရင်တောင်ဟု ခေါ်သောတောင်သည် ယခင်ကသက်စိုးတောင်ဟုခေါ်သည်။
သက်လူမျိုးများ နေထိုင်ခဲ့ကြောင်း အထောက်အထားလည်း တွေ့ရှိရသည်။
ထိုကြောင့်၎င်းသက်နှင့် ပုပ္ပါးရှိချင်းတို့ဆက်စပ်မှုရှိမည်ဖြစ်သည်။
မြေပြန့်အရှိုချင်းများကလည်း ၎င်းတို့ကို သက်လူမျိုးများမှ ဆင်းသက်လာကြောင်း နှုတ်ရာဇဝင်ရှိခဲ့သည်။
သရေခေတ္တရာမြို့ ပတ်ဝန်းကျင်များတွင် အရှိုချင်းများကို ထူးဆန်းစွာတွေ့ရပေသည်။
၎င်းတို့အကြားရှိဆက်စပ်မှုကို မသိနိုင်သောပေ။
ရှေးက တောင်စဉ်ခုနှစ်ခရိုင်ဟုခေါ်သော မစ္ဆဂီရိ၊ မင်းဘူး၊ သရက် အလယ်ပိုင်းဒေသများသည် ရှေးကပျူများ အနွယ်တူလူမျိုးများနေထိုင်ပြီး ၎င်းတို့နှင့်သက်ဆိုင်သော မြို့ဟောင်းမြို့ပျက်များ၊ ဘုရားပုထိုးများနှင့် အခြားဝတ်ပြုကိုးကွယ်သော အဆောက်အဦးပစ္စည်းများ ဆောက်ထွင်းရုပ်စုများ ကျောက်စာ၊ ရွှေပေလွှာ၊ ရွှေဒင်္ဂါးနှင့် အခြားပစ္စည်းများကို တွေ့ရှိရသည်ဟုဆိုသည်။
၎င်းမစ္ဆဂီရိသည် သမိုင်းအရ ဧရာဝတီအနောက်ဘက်ရှမ်းမှအရှိုများနေထိုင်သော သရက်ဒေသဖြစ်သောကြောင့် ရှေးယခင်က ဆက်နွယ်မှုများလည်းရှိမည်ဖြစ်သည်။
ထွန်းရွှေခိုင်၏ အဆိုအရအရှိုများ သက်ဟုလည်းကောင်း၊ ဗူးသီတောင် မောတောဒေသရှိ သက်လူမျိုးများကို အနောက်သက်ဟုလည်းကောင်း ခေါ်ဆိုသည်။
အချို့သော အထောက်အထားတွေ့ရှိချက်များအရ ပထမဝင်ရောက်သော တိဘက်-မြန်မာအနွယ်ဝင်များသည် ခရစ်သက္ကရောဇ်မတိုင်မီကပင် ရောက်ရှိနေပြီးဖြစ်ကြေင်း တွေ့ရသည်။
ယနေ့ ချင်းအနွယ်ဝင်တို့၏ ဘိုးဘေးတို့သည် မတူညီသာအချိန်နှစ်ခုတွင် အနည်းဆုံးလမ်းကြောင်း (၂)ကြောင်းဖြင့် ဝင်ရောက်လာသည်။
ပထမပြောင်းရွှေ့မှုသည် စီစီလူးဝစ်၏ယူဆချက်အရ ဧရာဝတီနှင့် ဗြဟ္မပုတြမြစ်ဝှမ်အကြားတွင် ခရဇ်သက္ကရာဇ်မတိုင်မီ အနည်းငယ်တွင် စတင်နေထိုင်ပြီးဖြစ်သည်။
၎င်းအစုကို ရှေးကူးကီးချင်းအစုများ(old kuki chon)ဟု သတ်မှတ်နိုင်ပြီး ၎င်းတို့ဘုရင်ကို ရှို(shou)ဟုခေါ်ပေသည်။
ဒုတိယအုပ်စုမှ ခရစ်သက္ကရာဇ် ရာစုနှစ်အစောပိုင်းလောက်က ဝင်ရောက်ပေသည်။
အထက်ပါအချက်များအရ ပထမအုပ်စုတွင်အရှေးတောင်ပိုင်းအုပ်စုများ(အရှို) အနောက်ဘက်အုပ်စုများ(သက်-မြို)နှင့် ၎င်းအုပ်စုနှစ်၏ နောက်မှလိုက်လာသော ရှေးကူးကီးချင်းအစုများ(old kuki) ကသည်းများဖြစ်ကြပေသည်။
NGC 121 သည် မက်ဂျစ်လန် တိမ်တိုင်ငယ်မှ globular cluster အသေးတစ်ခုဖြစ်သည်။
ယင်းအား ဝီလီယံ ဟာရှယ်၏သားဖြစ်သူ ဂျွန် ဟာရှယ်မှ ရှာဖွေတွေ့ရှိခဲ့သည်။
NGC 122 သည် စီတပ် ကြယ်စုတန်းမှ ယခု မတည်ရှိသော ဂယ်လက်ဆီဖြစ်သည်။
NGC 123 သည် စီတပ် ကြယ်စုတန်းမှ မတည်ရှိသော New General Catalogue စာရင်းတစ်ခုဖြစ်သည်။
NGC 124 သည် စီတပ် ကြယ်စုတန်းမှ ခရုပတ်ပုံစံ ဂယ်လက်ဆီဖြစ်ပြီး Truman Henry Safford ဆိုသူမှ ၁၈၆၇ စက်တင်ဘာ ၂၃ တွင် ရှာဖွေတွေ့ရှိခဲ့သည်။
NGC 125 သည် မိန် နက္ခတာရာမှ lenticular ဂယ်လက်ဆီဖြစ်ပြီး အလင်းနှစ် ၂၃၅ မီလီယံနီးပါးခန့် ဝေးကွာသည်။
ယင်းအား ဝီလီယံ ဟာရှယ်မှ ၁၇၉၀ ဒီဇင်ဘာ ၂၅ တွင်လည်းကောင်း ဂျွန် ဟာရှယ်မှ ၁၈၂၇ အောက်တိုဘာ ၁၂ တွင်လည်းကောင်း လေ့လာတွေ့ရှိခဲ့သည်။
စကူးတန် သည် ကြယ်စုတန်းငယ်ဖြစ်ပြီး ၁၇ ရာစုနှစ်တွင် မိတ်ဆက်ခဲ့သည်။
လက်တင်ဘာသာဖြင့် ဒိုင်းဟု ဆိုလိုသည်။
စကူးတန်အား ၁၆၈၄ ခုနှစ်တွင် ပိုလန် နက္ခတ္တပညာရှင် Johannes Hevelius ဆိုသူမှ အမည်ပေးခဲ့သည်။
Star Tales ― Scutum by Ian Ridpath စကူးတန်၏ တောက်ပသောကြယ်ငါးစင်းမှာ Alpha Scuti, Beta Scuti, Delta Scuti, Epsilon Scuti နှင့် Eta Scuti တို့ဖြစ်ကြသည်။
ဆူပါကြယ်နီကြီးဖြစ်သော UY Scuti မှာ မိမိတို့သိရသည့် အကြီးဆုံးကြယ်များထဲတွင် ပါဝင်သည်။
ပိုင်အိုနီးယား ၁၁ အာကာသယာဉ်သည် စကူးတန်ကြယ်စုတန်းဆီသို့ ဦးတည်ကာ မောင်းနှင်နေသော်လည်း နောင်နှစ်ပေါင်း ထောင်ချီသည့်အထိ ယင်း၏ မည်သည့်ကြယ်အနီးအနားသို့ ချဉ်းကပ်လိမ့်မည်မဟုတ်ပေ။
ကိုးကား ရင်းမြစ် Ian Ridpath and Wil Tirion (2007). Stars and Planets Guide, Collins, London. ISBN 978-0-00-725120-9. Princeton University Press, Princeton. ISBN 978-0-691-13556-4. ပြင်ပလင့် The Deep Photographic Guide to the Constellations: Scutum Star Tales – Scutum Scutum Constellation at Constellation Guide ကဏ္ဍ:ကြယ်စုတန်းများ။
ဆရာ/ ဆရာမ များထဲတွင် ဝါအရင့်ဆုံး၊ ပညာရည်အမြင့်မားဆုံးသော (principal, headteacher, professor) ပုဂ္ဂိုလ်တို့သည် ထိုအသင်းအဖွဲ့ (ကျောင်း) ၏ ပါမောက္ခ(ဆရာကြီး) ဖြစ်သည်။
တစ်နည်းဆိုရသော် ပါမောက္ခ ဆိုသည်မှာ ပညာရပ်ဆိုင်ရာများကို ကောင်းစွာဝေဖန်သုံးသပ်နိုင်စွမ်းသင်ကြားနိုင်စွမ်းရှိသော အတွေ့အကြုံကြီးမားသူ ဝါရင့်ပညာရှင်ဆရာကြီး A senior teacher of the highest rank in a college or university or school and / A person who is the head teacher or senior lecturer (chief teacher) ဖြစ်သည်။
အခေါ်အဝေါ် မြန်မာနိုင်ငံရှိ စာပေပညာ၊ ဆေးပညာ၊ စက်မှုပညာ၊ စီးပွားရေးပညာ၊ ကာကွယ်ရေးပညာ အစရှိသော ပညာရပ်အသီးသီးတို့၌ အကျွမ်းကျင်ဆုံးအဆင့်သည် ပါမောက္ခဖြစ်သည်။
နှစ်ပေါင်းများစွာသော စာပေအတွေ့အကြုံ၊ သုသေသနအတွေ့အကြုံ၊ သင်ကြားရေးအတွေ့အကြုံတို့နှင့် ပြည့်စုံသော ကထိက(Lecturer)များသည် ၎င်းတို့လေ့လာထားသည့် ပညာရပ်ကို ထဲထဲဝင်ဝင်ကျွမ်းကျင်ပြီး ထိုပညာရပ်၏ ထပ်မံသော သဘောတရား၊ အကြောင်းအရာများ၊ ဖြစ်နိုင်ခြေများကို ဆန်းသစ် စဉ်းစားတွေးခေါ် တွက်ချက်ကြံဆကာ ဆောင်းပါးများ၊ စာတမ်းများပြုစုရေးသားပြီးနောက် ၎င်းတို့အား ထိုပညာရပ်ကို အကျွမ်းကျင်ဆုံးသော အဆင့်ရှိသည်ဟု ယုံကြည်ရသောအခါ ပါမောက္ခဟူသောအဆင့်ဟု သတ်မှတ်သည်။
ပါမောက္ခအဆင့် သတ်မှတ်ခံရသူသည် ၎င်းကွယ်လွန်သည့်တိုင် ထိုပညာရပ်၌ ပါမောက္ခဟု ခေါ်တွင်သည်။
အမည်ရှေ့တွင်လည်း ပါမောက္ခဟူသော ဂုဏ်ဘွဲ့ကို လေးစားသမှုအားဖြင့် စွဲတပ်ခေါ်ဝေါ်ကြသည်။
(ဥပမာ - ပါမောက္ခ ဦးလှအောင်၊ ပါမောက္ခ ဒေါက်တာတင်မောင်ထွန်း) ဘာသာရေးဆိုင်ရာတွင်လည်း ဗုဒ္ဓဘာသာဆိုင်ရာ ကျမ်းဂန်များ၊ ဇာတ်တော်များ အစရှိသည်ဖြင့် ကျွမ်းကျင်သော ဆရာတော်များအား ဗုဒ္ဓတက္ကသိုလ်များမှ ပါမောက္ခဘွဲ့ ချီးမြှင့်သောအခါ ထိုဆရာတော်များ၏ ဘွဲ့တော်ရှေ့၌ ပါမောက္ခဟူသောအမည်ကို စွဲတပ်ဆက်ကပ်ကြသည်။
(ဥပမာ - ပါမောက္ခ ဒေါက်တာအရှင်ဓမ္မသာမိ) ပါမောက္ခ ဟူသော စကားလုံးနှင့် ဒေါက်တာ ဟူသော စကားလုံးတို့ကို တွဲကာ ပါမောက္ခဒေါက်တာ ဟူသော စကားလုံးကိုလည်း ပါမောက္ခအဖြစ်သတ်မှတ်ခံရသည့် ပါရဂူဘွဲ့ရရှိသူ နှင့် ပါမောက္ခမဟုတ်သော ပါရဂူဘွဲ့ရရှိသူ၊ နာမည်ရှေ့၌ ဒေါက်တာဟု တပ်၍ ခေါ်ဝေါ်လေ့ရှိသော ဆရာဝန်၊ သမားတော်များ နှင့် ကွဲပြားစေရန်လည်း သုံးလေ့ရှိသည်။
အစိုးရအဖွဲ့အစည်းများ၊ ဌာနဆိုင်ရာများတွင် 'စာပေဆိုင်ရာ၊ ပညာရပ်ဆိုင်ရာ၊ သင်ကြားရေးဆိုင်ရာ၊ သုသေသနာဆိုင်ရာ တို့၌ ပါမောက္ခ ဟူသော ရာထူးအဆင့်သတ်မှတ်ထားပြီး ၎င်းသည် ညွှန်ကြားရေးမှူး/ ဒုတိယအထွေထွေမန်နေဂျာ အစရှိသော ရာထူးအဆင့်များနှင့် အဆောင်အယောင်၊ ခံစားခွင့်၊ လုပ်ပိုင်ခွင့်တို့ ညီမျှသည်။
ပါမောက္ခ အဆင့်ကို ယျေဘုယျအားဖြင့် စာပေဆိုင်ရာ၊ ပညာရပ်ဆိုင်ရာ၊ သင်ကြားရေးဆိုင်ရာ၊ သုသေသနာဆိုင်ရာဌာနတစ်ခုခု၏ ဌာနမှူးအဖြစ် ခန့်အပ်လေ့ရှိသည်။
တက္ကသိုလ်များ၊ ကောလိပ်များတွင် စာပေဆိုင်ရာ၊ ပညာရပ်ဆိုင်ရာ ဌာနမှူးအဖြစ်လည်းကောင်း (ဥပမာ - မြန်မာစာဌာနမှူး၊ အင်္ဂလိပ်စာဌာနမှူး၊ စီးပွားစီမံပညာဌာနမှူး)၊ ကျန်းမာရေးဌာနများတွင် ကုသရေးဆိုင်ရာ၊ သုသေသနဆိုင်ရာ၊ ပညာရပ်ဆိုင်ရာ ဌာနမှူးအဖြစ်လည်းကောင်း (ဥပမာ - မေ့ဆေးပညာဌာနမှူး၊ ဓာတ်ရောင်ခြည်ဆေးပညာဌာနမှူး)၊ အခြားသောဌာနဆိုင်ရာများတွင် သင်ကြားရေးဆိုင်ရာဌာနမှူးများအဖြစ် တာဝန်ပေးလေ့ရှိသည်။
သို့ရာတွင် စာပေဆိုင်ရာ၊ ပညာရပ်ဆိုင်ရာ၊ သင်ကြားရေးဆိုင်ရာ၊ သုသေသနာဆိုင်ရာ ဌာနတစ်ခုတည်း၌ပင် ပါမောက္ခအရေအတွက်မှာ တစ်ဦးထက်မနည်းရှိနိုင်သည်။
ပါမောက္ခအဆင့်သည် နိုင်ငံ့ဝန်ထမ်းရာထူးအင်္ဂါစဉ်အရ တွဲဖက်ပါမောက္ခ နှင့် ဒုတိယပါမောက္ခချုပ်/ ဒုတိယကျောင်းအုပ်ကြီးကြားတွင်ရှိသည်။
သို့ရာတွင် ပါမောက္ခအဆင့်သို့ တိုးမြှင့်ခံရပြီးသော ပါရဂူဘွဲ့(ဒေါက်တာဘွဲ့)တစ်ခုခု ရရှိထားသူအား ပါမောက္ခမဟုတ်သည့် အခြားအဆင့်များ၌လည်း ပါမောက္ခဒေါက်တာ ဟု လေးစားသမှုဖြင့် ခေါ်ဝေါ်ကြသည် (ဥပမာ - ပြည်ထောင်စုဝန်ကြီး ပါမောက္ခဒေါက်တာ သက်ခိုင်ဝင်း၊ ဒုတိယဝန်ကြီး ပါမောက္ခဒေါက်တာ အေးထွန်း)။
ဓာတုကထာကျမ်း သည် ခန္ဓာ အာယတန ဓာတ် တို့ဖြင့် ဝေဖန်ဟောကြားသောကျမ်းဖြစ်သည်။
ရုပ် နာမ် ၂-ပါးကိုပင် ခန္ဓာ ဟူ၍လည်းကောင်း၊ အာယတန ဟူ၍လည်းကောင်း၊ ဓာတ် ဟူ၍ လည်းကောင်း ခေါ်သည်။
ထိုတွင် ဓာတ်သည် ခန္ဓာ၊ အာယတန တို့ထက် အရေအတွက်အားဖြင့် များသောကြောင့် ဓာတ်ကို ခေါင်းတည်ပြီး "ဓာတုကထာ" ဟု ခေါ်ရခြင်းဖြစ်သည်။
ဓမ္မသင်္ဂဏီ၊ ဝိဘင်းတို့၌ ဟောကြားခဲ့သော ပရမတ္ထတရားများကို ခန္ဓာနည်း၊ ဓာတ်နည်း၊ အာယတနနည်းတို့ဖြင့် ဝေဖန် ဟောကြားထားသည်။
ဓာတုကထာကျမ်းနိဒါန်း … မြတ်စွာဘုရားရှင်သည် ၁၈-ပါးသောအပြားတို့ဖြင့် ဝိဘင်းကျမ်းကို ဟောတော်မူသည်။
ထိုဝိဘင်းကျမ်း၏အခြားမဲ့၌ပင် ၁၈-ပါးသောဓာတ်အပြားကို သင်္ဂဟော အသင်္ဂဟော အစရှိသော ၁၄ နယတို့၏အစွမ်းဖြင့် ညွှန်ပြတော်မူလိုသောကြောင့် ဝိဘင်းကျမ်း၏အခြားမဲ့၌ ဓာတုကထာကျမ်းကိုသာ ဟောတော်မူ၏။
ယမိုက်ကျမ်း၊ ပဋ္ဌာန်းကျမ်းတို့ကို ဟောတော်မမူပါ။
ဓာတုကထာအဓိပ္ပါယ် မိမိသဘောကို ဆောင်တတ်သောကြောင့် ခန္ဓာအစ အရဏအဆုံးရှိသော တရားတို့သည် ဓာတုမည်၏။
ထိုဓာတုမည်သော ခန္ဓာအစ အရဏအဆုံးရှိသောတရားတို့ကို ဟောရာ ဟောကြောင်းကျမ်းဖြစ်သောကြောင့် ဓာတုကထာမည်၏။
ဓာတုကထာကျမ်း၌ ဓာတ်ကိုသာဟောသည်မဟုတ်၊ ခန္ဓာ, အာယတနတို့ကိုလည်း ဟောသေးသည်။
သို့သော် ခန္ဓာ, အာယတန, ဓာတ် ၃ မျိုးတွင် ဓာတ်သာ များသောအပြား ရှိခြင်းကြောင့် အရာကျယ်ရကား ဓာတ်ဖြင့်သာမှတ်သား၍ ဓာတုကထာဟု ဆိုရသည်။
ဓာတုကထာကျမ်းသည် အဘိဓမ္မာ ၇ ကျမ်းအနက် တတိယမြောက်ကျမ်းဖြစ်သည်။
ဓာတုကထာကျမ်းတွင် အကျဉ်းမာတိကာ(ဉဒ္ဒေသ)နှင့် အကျယ် ဝေဖန်ခြင်း (နိဒ္ဒေသ)ဟူ၍ နှစ်ပိုင်းပါဝင်သည်။
ထို ၂-ပါးတို့တွင် ဥဒ္ဒေသကို ရှေးဦးစွာ ဟောတော်မူ၏။
ထိုဥဒ္ဒေသသည် မာတိကာမည်၏။
အကျဉ်းမာတိကာ ၅ မျိုး ရှိသည်။
၎င်းတို့မှာ __ ၁။
နယမာတိကာ ၂။
အဗ္ဘန္တရမာတိကာ ၃။
နယမုခမာတိကာ ၄။
လက္ခဏမာတိကာ ၅။
ဗာဟိရမာတိကာတို့ဖြစ်ကြသည်။
ဒုတိယပိုင်းဖြစ်သော နိဒ္ဒေသတွင် ခန္ဓာအစ အရဏအဆုံးရှိသောတရားတို့ကို နည်း(၁၄)နည်းတို့ဖြင့် အကျယ်ဝေဖန်ပြထားသည်။
မိမိသဘောကို ဆောင်တတ်သောသဘောကြောင့် ခန္ဓာအစ အရဏအဆုံးရှိသော တရားတို့ကို ဓာတုဟုခေါ်သည်။
ဓာတုမည်သော ထိုခန္ဓာအစ အရဏအဆုံးရှိသော တရားတို့ကို ဟောရာဟောကြောင်း ဖြစ်သောကြောင့် ဤကျမ်းကို ဓာတုကထာဟုခေါ်သည်။
(တစ်နည်း) ဓာတ်တို့ဖြင့် ခန္ဓာအစ အရဏအဆုံး ရှိသောတရားတို့ကို ဟောအပ်ရာဟောအပ်ကြောင်း ဖြစ်သောကြောင့်လည်း ဓာတုကထာဟုခေါ်သည်။
(တစ်နည်း) ပရမတ္ထသဘောတရားများကို ဟောအပ်ရာ ဟောအပ်ကြောင်းဖြစ်သောကြောင့်လည်း ဤကျမ်းကို ဓာတုကထာဟုခေါ်သည်။
ဓာတုကထာကျမ်း၌ ခန္ဓာအစ အရဏအဆုံးရှိသောတရားတို့ကို ခန္ဓာ၊ အာယတန၊ ဓာတ်တို့ဖြင့် ရေတွက်အပ်သောနည်း၊ ခန္ဓာ၊ အာယတန၊ ဓာတ်တို့ဖြင့် မရေတွက်အပ်သောနည်း၊ နာမက္ခန္ဓာလေးပါးတို့နှင့် ယှဉ်တတ်သောသဘောရှိသောနည်း၊ နာမက္ခန္ဓာလေးပါးတို့နှင့် မယှဉ်တတ်သော သဘောရှိသော နည်းစသည်ဖြင့် နည်းတို့၏ ဝင်ရာတံခါးပေါက်သဖွယ်ဖြစ်သော အခြေခံစည်းမျဉ်းဥပဒေသလေးမျိုးပေါ်တွင် မူတည်၍ နည်း ၁၄ နည်းတို့ဖြင့် အကျယ်ဝေဖန်ပြထားသည်။
ဓာတုကထာကျမ်းတွင် ဓာတ်ကိုသာ ဟောသည်မဟုတ်၊ ခန္ဓာ၊ အာယတနတို့ကိုလည်း ဟောသေးသည်၊ သို့သော် ခန္ဓာ၊ အာယတန၊ ဓာတ်သုံးမျိုးတွင် ဓာတ်သည်သာ အရေအတွက်အားဖြင့် များသောကြောင့် ကျယ်ဝန်းသော အပိုင်းအခြား (မဟာဝိသယ)ဖြစ်ရကား ဓာတ်ဖြင့်သာ မှတ်သား၍ ကျမ်းအမည်ကို ဓာတုကထာဟုဆိုခြင်းဖြစ်သည်။
ပုဂ္ဂလပညတ္တိ (ပုဂ္ဂလပညတ်ကျမ်း) အထက်ပါ ၃-ကျမ်းကို ဟောကြားစဉ်တွင် နတ်ဗြဟ္မာတို့၏ စိတ်၌ ‘လောကတွင် ပရမတ္ထဓမ္မများသာ အရေးပါပြီး ပညတ်တရားတွေက အရေးမပါဘူးလား’ ‘ပရမတ္ထတရားတွေသာ ရှိပြီး ပညတ်တရားတွေဆိုတော မရှိတော့ဘူးလား’ စသဖြင့် သံသယဝင်လာကြသည်။
ထိုသံသယများကို ဖြေဖျောက်တော်မူရန် ပုဂ္ဂိုလ် ပညတ်များကို ဟောကြားသည့် ပုဂ္ဂလပညတ်ကျမ်းကို ဟောတော်မူသည်။
ပုဂ္ဂလပညတ်ကျမ်းဟူသည်… အဘိဓမ္မပိဋက ၇ ကျမ်းအနက် ပုဂ္ဂလပညတ္တိကျမ်းသည် စတုတ္ထမြောက်ကျမ်းရင်းတစ်အုပ် ဖြစ်သည်။
ပုဂ္ဂိုလ်များအကြောင်းကိုသာ သီးခြားဟောဖော်ညွှန်ပြထားသော ကျမ်းတစ်ကျမ်း ဖြစ်သည်။
မြတ်စွာဘုရာရှင် ဟောကြားတော်မူသော ပညတ် ၆-ပါး ရှိသည့်အနက် ပုဂ္ဂလပညတို့သည်နောက်ဆုံးပညတ် ဖြစ်ပြီး အသဘာဝပညတ်အဖြစ် ပရမတ္ထသစ္စာနယ်ပယ်တွင် အမှန်တကယ်မရှိသော တရားဖြစ်သည်။
သို့သော်လည်း သမုတိသစ္စာနယ်ပယ်တွင် အထင်အရှား အသုံးဝင်နေသောတရား ဖြစ်သည်။
အမှန်တကယ်တွင် လူပုဂ္ဂိုလ်ပေါင်းများစွာကို အုပ်စုများခွဲခြားပြီး ဟောထားသော ကျမ်းကြီးတစ်ကျမ်း ဖြစ်သည်။
ပုဂ္ဂိုလ်နှစ်မျိုးနှစ်စားတည်း စသည်ဖြင့် ပုဂ္ဂိုလ်ဆယ်မျိုးဆယ်စားအထိ အခန်းကဏ္ဍ ၁၀ ခုဖြင့် ခွဲခြားဖော်ပြထားပါသည်။
ဧကကပုဂ္ဂလပညတ္တိကျမ်းတွင် ဈာန်သမာပတ်ဆိုင်ရာပုဂ္ဂိုလ်များ၊ ပုထုဇဉ်နှင့် အရိယာပုဂ္ဂိလ်များ၊ ကျင့်ပြီး-ကျင့်ဆဲပုဂ္ဂိုလ်များ၊ သမ္မာသမ္ဗုဒ္ဓတို့နှင့်တကွ ပညာ၊ သဒ္ဓါအစဉ်ရှားမှီးနေသူများစသည်ဖြင့် ပုဂ္ဂိုလ် (၅၄) မျိုးတို့ကို ကွဲပြားစွာ ဖော်ပြထားပါသည်။
ပုဂ္ဂလပညတ်ကျမ်းကို မဟောကြားမီ ဓမ္မသင်္ဂဏီ၊ ဝိဘင်း၊ ဓာတုကထာကျမ်းတို့တွင် ပရမတ္ထတရားချည်း သက်သက်ကိုသာလျှင် ဟောကြားပြီး၊ စတုတ္ထမြောက်ဖြစ်သည့် ပုဂ္ဂလပညတ်ကျမ်းတွင်မူကား ပုဂ္ဂိုလ်ပညတ်များကိုသာ အကျယ်ဖွင့်ဆိုဟောကြားထားခဲ့ပါသည်။
ဤသို့ဖြစ်ရခြင်းမှာ ပရမတ္ထတရားများကိုသာ ဟောကားတော်မူနေပါက လောကတွင် ပရမတ်သဘာဝတရားချည်းသာလျှင် ရှိသလော၊ ပုဂ္ဂိုလ်-သတ္တဝါဆိုသည့် ပညတ်တရားမျိုးများ မရှိသလောဟူသည့် သံသယဖြစ်ဖွယ်ကိစ္စများ၊ ပညတ်ဟူသည် အမှန်တရားမဟုတ်၍ အသုံးမဝင်သော တရားမျိုး ဖြစ်သလောဟူသည့် ပရမတ်လွန် တဖက်စွန်းရောက်ခြင်းတို့ကို ချေဖျက်လို၍ ပုဂ္ဂလပညတ်ကျမ်းကြီးကို ဆက်လက် ဟောကားရခြင်းဖြစ်သည်။
ထိုပညတ်တရားတို့သည် လောကီဘုံသားတို့ အမှန်ပြု၍ ခေါ်ဝေါ်ပြောဆိုသော တရား၊ သမုတိသစ္စာ အမှန်တရားမျိုးဖြစ်ပါ၍ အမိ-အဖ၊ ဆရာ-တပည့်၊ မောင် နှင့် နှမ …. စသည့် ပညတ်တရားများကို ပယ်ခွာ လိုက်လျှင် လောကကြီး ပရမ်းပတာ၊ စည်းမဲ့ကမ်းမဲ့ ဖြစ်သွားနိုင်ပါသည်။
အမိ အဖ၊ ဆရာသမားတို့ကို ရိုသေလေးစားခြင်း၊ ကျေးဇူးဆပ်ခြင်း၊ သားသမီးတို့ကို ကျွေးမွေး ပြုစုစောင့်ရှောက်ခြင်း၊ အသက်ကြီးသူတို့အား အရိုအသေပေးခြင်း၊ ကျေးဇူးရှင်တို့အား ကျေးဇူးဆပ်ခြင်း၊ လှူဒါန်းပေးကမ်းခြင်း၊ သီလဆောက်တည်ခြင်း၊ သတ္တဝါပညတ်တို့ကို အာရုံပြု၍ သမထ ဘာဝနာ ပွားများခြင်း၊ မေတ္တာကမ္မဋ္ဌာန်းစီးဖြန်းခြင်း၊ ဝိပဿနာတရားပွားများအားထုတ်ခြင်းစသဖြင့် ပညတ်ပေါ် အမှီပြု၍ လိုက်နာကျင့်သုံးကြရခြင်း ဖြစ်သည်။
အဆုံးစွန်၌ပင် ခန္ဓာ၊ အာယတန၊ ဓာတ်၊ သစ္စာစသော အမည်များသည်ပင်လျှင် ပညတ်ဖြစ်သော်လည်း ဤပညတ်တရားများကြောင့် ဘုရားရှင်က တရားဟောနိုင်ပြီး၊ လူ-နတ်-ဗြဟ္မာတို့က တရားတော်များကို နာယူနိုင်ကြခြင်း ဖြစ်သည့်အတွက် ပညတ်တရားသည်လည်း သူ့နေရာနှင့်သူ အသုံးဝင်လှပေသည်။
သီလရှိသောသူ - သီလမရှိသောသူ၊ ယုတ်မာသောသူ - မြင့်မြတ်သောသူ၊ ကိလေသာထူပြောသူ - ကိလေသာခေါင်းပါးသူ စသည်ဖြင့် အမျိုးအစား ကွဲပြားမှုကို ပညတ်တရားဖြင့်ပင် သတ်မှတ်ရသည်။
ထိုသို့သောအကြောင်းရင်းများကြောင့် မြတ်စွာဘုရားရှင်သည် ပညတ်တို့၏ အရေးပါပုံ၊ သမုတိသစ္စာ နယ်ပယ်တွင် အမှန်ဖြစ်ပုံ၊ ဒါန၊ သီလ၊ သမထ၊ ဝိပဿနာဘာဝနာတို့၌ ပယ်၍မရပုံ စသည်တို့ကို ဝေနေယျသတ္တဝါတို့ ထင်ရှားစေခြင်းငှာ၊ ကွဲပြားစေခြင်းငှာ ရည်သန်၍ ပုဂ္ဂလပညတ်ကျမ်းတော်ကြီးကို ဟောကြားတော်မူခဲ့ခြင်း ဖြစ်သည်။
မြတ်စွာဘုရားရှင် ဟောထားသည့် အစဉ်အားဖြင့် ပညတ် (၆) ပါး ရှိပါသည်။
၎င်းတို့မှာ အောက်ပါအတိုင်း ဖြစ်သည်။
(၁) ခန္ဓပညတ် - ခန္ဓာ ၅-ပါး (Concepts of Aggregates) (၂) အာယတနပညတ် - အာယတန ၁၂-ပါး (Concepts of Bases) (၃) ဓာတုပညတ် - ဓာတ် ၁၈-ပါး (Concepts of Elements) (၄) သစ္စပညတ် - သစ္စာ ၄-ပါး (Concepts of Truths) (၅) ဣန္ဒြိယပညတ် - ဣန္ဒြေ ၂၂-ပါး (Concepts of Controlling Faculties) (၆) ပုဂ္ဂလပညတ် - ပုဂ္ဂိုလ် ၁၀ ပါး (Concepts of Individuals) အမှတ်စဉ် (၁ မှ ၅ ထိ) သဘာဝပညတ် (ဝိဇ္ဇာမာနပညတ်) - အမှန်တကယ်ရှိသောတရား၊ အမှတ်စဉ် (၆) အသဘာဝပညတ် (အဝိဇ္ဇာမာနပညတ်) - အမှန်တကယ်မရှိသောတရား၊ အမှတ်စဉ် (၆) ဖြစ်သည့် ပုဂ္ဂလပညတ်ကို အခြားကျမ်းတို့၌ အပြားအားဖြင့် မပြဆိုဘဲ ၌ကျမ်း၌သာ ပုဂ္ဂလပညတ်အပြားကို ပြတော်မူသောကြောင့် များပြားသော ပုဂ္ဂလပညတ်ကို အစွဲပြု၍ တဗ္ဗာဟုလ္လနည်းဖြင့် ပုဂ္ဂလပညတ်ဟူသော နာမည်ကို ဆိုအပ်ခြင်း ဖြစ်သည်။
ပုဂ္ဂိုလ်အပြားအားဖြင့် ၁၀ ပါး ပြားပါသည်။
အုပ်စုပေါင်း ၁၄၇ စုရှိပါသည်။
၎င်းတို့မှာ (၁) ဧကက ပုဂ္ဂလပညတ္တိ - ၅၄ (ပုဂ္ဂိုလ်တစ်မျိုးတစားတည်း) (၂) ဒုက ပုဂ္ဂလပညတ္တိ - ၂၆ (ပုဂ္ဂိုလ် နှစ်မျိုး နှစ်စားတည်း) (၃) တိက ပုဂ္ဂလပညတ္တိ - ၁၇ (ပုဂ္ဂိုလ် သုံးမျိုး သုံးစားတည်း) (၄) စတုတ္ထ ပုဂ္ဂလပညတ္တိ - ၃၀ (ပုဂ္ဂိုလ် လေးမျိုး လေးစားတည်း) (၅) ပဉ္စက ပုဂ္ဂလပညတ္တိ - ၁၄ (ပုဂ္ဂိုလ် ငါးမျိုး ငါးစားတည်း) (၆) ဆဋ္ဌက ပုဂ္ဂလပညတ္တိ - ၁ (ပုဂ္ဂိုလ် ခြောက်မျိုး ခြောက်စားတည်း) (၇) သတ္တက ပုဂ္ဂလပညတ္တိ - ၂ (ပုဂ္ဂိုလ် ခုနှစ်မျိုး ခုနှစ်စားတည်း) (၈) အဋ္ဌက ပုဂ္ဂလပညတ္တိ - ၁ (ပုဂ္ဂိုလ် ရှစ်မျိုး ရှစ်စားတည်း) (၉) နဝက ပုဂ္ဂလပညတ္တိ - ၁ (ပုဂ္ဂိုလ် ကိုးမျိုး ကိုးစားတည်း) (၁၀) ဒဿက ပုဂ္ဂလပညတ္တိ - ၁ (ပုဂ္ဂိုလ် ဆယ်မျိုး ဆယ်စားတည်း) အုပ်စုပေါင်း - ၁၄၇ ပုဂ္ဂလပညတ်ကျမ်းကြီးတွင် ပုဂ္ဂိုလ်ပိုင်းဆိုင်ရာ အခန်းကဏ္ဍ ၁၀ ခုခွဲခြားထားရှိပြီး ဧကကပုဂ္ဂလပညတ္တိမှ ဒဿကပုဂ္ဂလပညတ္တိထိ အုပ်စုပေါင်း ၁၄၇၊ ပုဂ္ဂိုလ်အမျိုးအစားပေါင်း ၃၉၄ ဦး ပါဝင်ကြောင်း တွေ့ရှိရပါသည်။
ပုဂ္ဂလပညတ်ကျမ်းသည် လောကတွင်းဖြစ်ပျက်နေသော အကြောင်းအခြင်းရာများကြောင့် ပုဂ္ဂိုလ် အမျိုးအစားများ ကွဲပြားခြားနားခြင်းကို ဟောဖော်ညွှန်ပြထားသော ကျမ်းကြီးတစ်ကျမ်း ဖြစ်သည်။
မိမိတို့သည် ပုထုဇဉ်များ ဖြစ်သည့်အားလျော်စွာ မိမိတို့ ကျင်လည်ကျက်စားရာ ပတ်ဝန်းကျင်ရှိ ပုဂ္ဂိလု်များအကြောင်းဖြစ်သည့်အတွက် လွန်စွာ စိတ်ဝင်စားဘွယ်ကောင်းလှပါသည်။
သမုတိသစ္စာနယ်ပယ်၌ ပညတ်အရေးပါပုံကို ကောင်းစွာနားလည်သဘောပေါက်နိုင်ပါသည်။
ထိုပုဂ္ဂိုလ်အမျိုးအစားများစွာထဲမှ ပထမအခန်းကဏ္ဍဖြစ်သည့် ဧကကပုဂ္ဂလပညတ္တိမှ မိမိဖြစ်လိုသော၊ ဖြစ်သင့်သော၊ ဖြစ်ထိုက်သောပုဂ္ဂိုလ်ဖြစ်ရန် ကြိုးစားအားထုတ်ရန် လိုသကဲ့သို့ ရှောင်ကြဉ်ထိုက်သောပုဂ္ဂိုလ်များ အကြောင်းသိရှိပါကလည်း ရှောင်ကြဉ်ရန် လိုအပ်လှပါသည်။
ဤကျမ်းကို နားလည်သဘောပေါက်ခြင်းအားဖြင့် မိမိတို့ နေ့စဉ်ဘဝတွင် ပြန်လည်သုံးသပ်၊ ဆင်ခြင်နိုင်မည်ဆိုလျှင် လေ့လာရကြိုးနပ်သော ကျမ်းကြီးတစ်ကျမ်း ဖြစ်သည်။
NGC 112 သည် အင်ဒရိုမီဒါ ကြယ်စုတန်းမှ ခရုပတ်ပုံစံ ဂယ်လက်ဆီဖြစ်ပြီး Lewis Swift ဆိုသူမှ ၁၈၈၅ ခုနှစ်တွင် ရှာဖွေနွေ့ရှိခဲ့သည်။
NGC 103 သည် ကြယ်များအချို့ကို အပျော်တမ်း တယ်လီစကုပ်ဖြင့် မြင်နိုင်သည့်သေးငယ်သော open cluster ကြယ်အစုအဝေးဖြစ်သည်။
ယင်းသည် နေမှ အလင်းနှစ် ၄၆၀၀ ကွာဝေးသည်။
NGC 127 သည် မိန် နက္ခတာရာမှ Lenticular ဂယ်လက်ဆီဖြစ်ပြီး ၁၈၅၀ နိုဝင်ဘာ ၄ တွင် Bindon Stoney ဆိုသူမှ NGC 126 နှင့် 130 တို့နှင့်အတူ ရှာဖွေတွေ့ရှိခဲ့သည်။
New General Catalogue: NGC 100-149 - NGC 127 ကိုးကား ကဏ္ဍ:မိန် နက္ခတ်တာရာ။
NGC 7840 သည် မိန် နက္ခတာရာမှ ခရုပတ်ပုံစံ ဂယ်လက်ဆီဖြစ်ပြီး New General Catalogue စာရင်း၏ နောက်ဆုံးတစ်ခုဖြစ်သည်။
ငရဲပန်းကို ရွှေပန်းထင် ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် မိတ္တဝိန္ဒကမည်သော လူငယ်သည် မိမိအား ညှဉ်းဆဲသတ်ဖြတ်မည့် သင်တုန်းစက်ကို ရွှေပန်း ထင်မှတ်၍ လိုချင်တောင့်တမိသကဲ့သို့ မိမိအား ဒုက္ခပေးမည့်အရာကို အကောင်းထင်မှတ်၍ မက်မောသည်။
ကဿပဘုရားလက်ထက် ဗာရာဏသီပြည်၌ သူဌေးတစ်ဦးတွင် မိတ္တဝိန္ဒက အမည်ရှိသော သားရှိ၏။
အဖသူဌေးလွန်သော် မိခင်က သားအား သီလဆောက်တည်ရန်၊ အလှူပေးရန် ဆုံးမသော်လည်း မနာယူပေ။
တစ်နေ့တွင် မိတ္တဝိန္ဒက သည် ကုန်သွယ်မှု ပြုအံ့ဟု ကြံစည်သဖြင့် မိခင်က ဖျောင်းဖျတားမြစ်ရာ မိခင်ကို တွန်းထိုးပြီး အဖော်များနှင့်အတူ လှေဖြင့် ခရီးထွက်ခဲ့၏။
ခုနှစ်ရက်မြောက်၌ လှေသည် သမုဒ္ဒရာအလယ်တွင် ရပ်ခဲ့၍ မသူတော် မဲချရာ မိတ္တဝိန္ဒက မဲကျသဖြင့် ၎င်းအား ဖောင်ထက်တင်ကာ ရေမျှောလိုက်၏။
မိတ္တဝိန္ဒကလည်း ဖောင်ပေါ်၌ အိပ်လျက်ပါသွားရာ ဥဿဒငရဲသို့ ရောက်၏။
ထိုငရဲတွင် သင်တုန်းဓားစက်ကို ခေါင်းပေါ်တွင်ရွက်ကာ ငရဲခံနေရသော ငရဲသားတစ်ဦးကို မြင်လျှင် မိတ္တဝိန္ဒကသည် သင်တုန်းဓားစက်ကို ပဒုမ္မာရွှေကြာပန်ထင်ပြီး ထိုငရဲသားထံမှတောင်း၏။
ငရဲသားက ရွှေပန်းမဟုတ် သင်တုန်းဓားစက်သာဖြစ်ကြောင်း အကြိမ်ကြိမ်ပြောသော်လည်း တကယ်ပင် ရွှေပန်းဟု ထင်မှတ်ကာ မရအရ တောင်းယူ၍ ခေါင်းပေါ်တင်လိုက်သည်နှင့် ဒုက္ခကြီးစွာ ခံရလေသည်။
ခုဒ္ဒကနိကာယ်၊ ၄၃၉-စတုဒွါရဇာတ်။
မူလရင်းမြစ် "ဪ-ငရဲပန်းကိုဖြင့် စွဲစွဲလမ်းလမ်း စွေတေတေ ကန်းတန်းတန်းနှင့်၊ ရွှေပန်းမာလာထင်နေရှာသည်။
" [၁၃၀၆ ခန့်] လေးချုပ်။
၂၆၀။
"မမယုကတော့ အဲဒီဒုက္ခကိုပဲ သုခထင်နေရှာသည်။
ငရဲပန်းကို ရွှေပန်းထင်နေရှာသည်။
" [၁၃၁၉] မြတ်ရတနာ၊ ၃၊ ၁၀။
ငရုတ်သီးနှင့် ပေါင်းမှ ကြက်သွန် အထောင်းခံရ ဟူသည်မှာ မြန်မာစကားပုံတစ်ခု ဖြစ်သည်။
ရှင်းလင်းချက် ငရုတ်သီးနှင့်အတူ တစ်ဆုံတည်း ကျခါမှ ကြက်သွန်သည် အထောင်းခံရသကဲ့သို့ မသူတော်နှင့်ပေါင်းမှ မိမိပါ ဒုက္ခရောက်ရသည်။
အခြားအသုံးအနှုန်း ကြက်သွန်ချည်းနေ အကောင်းသား၊ ငရုတ်သီးနှင့်ပေါင်းမှ အထောင်းခံရဟူ၍လည်း အသုံးရှိသည်။
မူလရင်းမြစ် "အမယ်လေး မလုပ်ပါနဲ့ဗျာ၊ ကျွန်တော့်တော့ ချမ်းသာပေးပါ။
ငရုတ်သီးနဲ့ ပေါင်းမိလို့ ကြက်သွန်ပါ အထောင်းတော့မခံပါရစေနဲ့။
" [၁၃၀၆] ဪမိန်းမ။
၂၅၃။
NGC 128 သည် မိန် နက္ခတာရာမှ lenticular ဂယ်လက်ဆီဖြစ်ပြီး ကမ္ဘမြေမှ အလင်းနှစ် ၁၉၀ မီလီယံခန့် ကွာဝေးကာ အချင်းအားဖြင့် အလင်းနှစ် ၁၆၅၀၀၀ ကျယ်ပြောသည်။
ဒီဇင်ဘာ ၂၅ တွင် ဝီလီယံ ဟာရှယ်မှ ၁၈.၇ လက်မရှိသော အလင်းပြန် တယ်လီစကုပ်ဖြင့် တွေ့ရှိခဲ့သည်။
အောက်တိုဘာ ၁၂၊ ၁၈၂၇ တွင် ဂျွန် ဟာရှယ်မှ ထပ်မံတွေ့ရှိခဲ့သည်။
Hydra-Centaurus Supercluster (SCl 128) သည် supercluster ဖြစ်ပြီး အပိုင်း ၂ ခုရှိသည်။
ယင်းသည် Virgo Superclusterနှင့် အနီးဆုံး အိမ်နီးချင်းဖြစ်သည်။
ဟိုက်ဒရာ-စင်တောရပ် စင်တောရပ်အပိုင်းတွင် ကြီးမားသော ဂယ်လက်ဆီ cluster ၄ ခုပါဝင်ပြီး ယင်းတို့မှာ Abell 3526 (Centaurus Cluster), Abell 3565, Abell 3574, Abell 3581, Hydra Cluster (A1060) နှင့် Norma Cluster (A3627) တို့ဖြစ်ကြသည်။
ယင်းတို့သည် ဗဟိုကျသော cluster များ၏ ဝေးရာမှ အလင်းနှစ် ၁၅၀ မီလီယံမှ ၂၀၀ မီလီယံ ကွာဝေးပြီး သေးငယ်သော cluster များသည် အုပ်စုနှင့် သက်ဆိုင်သည်။
ဤ supercluster နယ်နမိတ်အတွင်း Great Attractor တည်ရှိပြီး ယင်းသည် Norma Cluster (Abell 3627) ဖြင့် အုပ်စိုးထားသည်။
ဤကဲ့သို့ များပြားလှသော ဂယ်လက်ဆီ cluster များသည် ဒြပ်ဆွဲငင်အား သက်ရောက်သဖြင့် Norma Cluster ဆီသို့ ၅၀ Mpc အထိ တစ်စက္ကန့်လျင် ၆၀၀ ကီလိုမီတာနှုန်းဖြင့် bulk flow ကို ဖြစ်စေသည်။
Laniakea ၂၀၁၄ ခုနှစ်တွင် Centaurus Supercluster (Hydra-Centaurus) သည် ကြီးမားသော supercluster Laniakea ၏ အစိတ်အပိုင်းမျှသာဖြစ်သည်ဟု ကြေညာခဲ့သည်။
ယင်း Laniakea သည် Great Attractor ၏ အလယ်ဗဟိုတွင် တည်ရှိသည်။
ယင်း supercluster တွင် Virgo Supercluster တည်ရှိသောကြောင့် ကမ္ဘာမြေတည်ရှိရာ နဂါးငွေ့တန်း ဂယ်လက်ဆီလည်း တည်ရှိနိုင်သည်။
အခြားကြည့်ရန် လေ့လာနိုင်သော စကြဝဠာ ကိုးကား ပြင်ပလင့် Complete detail of Hydra Supercluster on atlasoftheuniverse.com Complete detail of Centaurus Supercluster on atlasoftheuniverse.com ကဏ္ဍ:လေ့လာနိုင်သော စကြဝဠာ။
Norma Cluster (ACO 3627 သို့မဟုတ် Abell 3627) သည် Great Attractor ၏ အလယ်ဗဟို၌တည်ရှိသော ဂယ်လက်ဆီများ၏ ဂယ်လက်ဆီအစုအဝေးဖြစ်သည်။
ယင်းသည် ခန့် ကွာဝေးသည်။
R. C. Kraan-Korteweg, in Lecture Notes in Physics 556, edited by D. Pageand J.G. Hirsch, p. 301 (Springer, Berlin, 2000). Cluster သည် နီးကပ်ပြီး တောက်ပသော်လည်း နဂါးငွေ့တန်း၏ ပြင်ညီအနီး Zone of Avoidance တွင် တည်ရှိသောကြောင့် လေ့လာရန် ခက်ခဲသည်။
ယင်း၏ ထုထည်သည် နေထုထည်ပေါင်း ၁၀၁၅ ခန့်ရှိသည်ဟု တွက်ချက်ထားသည်။
အခြားကြည့်ရန် Coma Cluster Virgo Cluster ပြင်ပလင့် ESO Press Photos 46a-j/99 Galaxy Cluster Has Two 'Tails' to Tell. NASA Image of the Day, January 22, 2010. ကိုးကား ကဏ္ဍ:နော်မာ (ကြယ်စုတန်း)။
ငွေတိုးချစားသူဆိုသည်မှာ ငွေချေးလုပ်ငန်းကို စီးပွားရေးလုပ်ငန်း တစ်ရပ်အဖြစ် လုပ်ကိုင်သူကိုသာ ငွေတိုးချစားသူဟု ခေါ်ဆိုသည်။
ရင်းနှီးသည့် မိတ်ဆွေများကို လုပ်ငန်းသဘာဝအရ တစ်နှစ်လျှင် နှစ်ကြိမ်၊ သုံးကြိမ်မျှ ငွေချေးသူကို ငွေတိုးချစားသူဟု မခေါ်ဆိုနိုင်ပေ။
(Bishwa Nath Rai @. Kashi Nath Rai., 1948, B.L.R, H.C., 449) ၁၉၄၅-ခုနှစ်၊ ငွေတိုးချစားသူများ အက်ဥပဒေ ပုဒ်မ-၂(၆) အရဆိုလျှင် ငွေထုတ်ချေးသည့် အလုပ်ကို လုပ်ကိုင်သူ တစ်ဦးဦးအား ငွေတိုးချစားသူဟု ခေါ်ဆိုရမည် ဖြစ်သည်။
ငွေထုတ်ချေးခြင်းကို လုပ်ငန်းတစ်ခု အနေဖြင့် လုပ်ကိုင်မှသာ ထိုသူအား ငွေတိုးချစားသူဟု ခေါ်နိုင်မည် ဖြစ်သည်။